Okresná prokuratúra Lučenec 
F. Lehára 12, 984 80 Lučenec 1

Sp. zn. : 3 Pv 15/13/6606	Lučenec, 29.1.2014
EEČ : 2-47-17-2014

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 1 Trestného zákona číslo 140/1961 Zbierky zákonov v znení zákona číslo 553/2002 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
na tom skutkovom základe, že dňa 16.12.2002 asi o 18.00 hodine v reštaurácii XXXXX v Lučenci vylákal od XXXXX peniaze za sprostredkovanie advokáta pre jej syna XXXXX, nar. XXXXX, ktorý sa v tom čase nachádzal vo väzbe v Banskej Bystrici, pričom XXXXX mu dňa 16.12.2002 odovzdala 500,- Sk a dňa 17.12.2002 na základe ústnej dohody poštovou poukážkou zaslala 15 700,- Sk, peniaze obvinený na pošte v obci Divín dňa 17.12.2002 asi o 14.35 hodine aj prevzal, avšak advokáta pre XXXXX nesprostredkoval a peniaze použil pre vlastnú potrebu, čím pre XXXXX, nar. XXXXX  spôsobil  škodu  vo  výške  16 200,- Sk,  čo  v  prepočte  činí   537,74 €

nakoľko podľa § 9 odsek 1 písmeno d Trestného poriadku  proti tomu, kto zomrel je trestné stíhanie neprípustné. 

Odôvodnenie:
	Uznesením policajného orgánu Obvodného oddelenia PZ SR v Lučenci  pod sp. zn. ORP-141/LC-2003 z 09.04.2003 bolo podľa § 163 odsek 1 Trestného poriadku č.141/1961 Zbierky v znení zmien a doplnkov účinného do 31.12.2005 vznesené obvinenie XXXXX za trestný čin podvodu podľa § 250  odsek 1 Trestného zákona č.140/1961 Zbierky v znení zmien a doplnkov účinného do 31.12.2005 na skutkovom základe uvedenom vo výrokovej časti tohto uznesenia.
	
	V priebehu vyšetrovania bolo zistené, že obvinený XXXXX zomrel dňa 11.12.2012 v Prahe 8 - Libeň, v Českej republike, pričom do vyšetrovacieho spisu bol zadovážený aj úmrtný list. 

	V zmysle ustanovenia § 215 odsek 1 písmeno d/ Trestného poriadku prokurátor zastaví trestné stíhanie, ak je neprípustné podľa § 9 Trestného poriadku.

	Podľa § 9 odsek 1 písmeno d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

	Na základe týchto dôvodov som preto rozhodol tak, ako je to uvedené vo výrokovej časti tohto uznesenia.	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ervin Csonka
prokurátor